Tiedot, jotka jäsenvaltiot ovat toimittaneet Euroopan yhteisön perustamissopimuksen 87 ja 88 artiklan soveltamisesta koulutustukeen 12 päivänä tammikuuta 2001 annetun komission asetuksen (EY) N:o 68/2001 nojalla myönnetystä valtiontuesta

(2002/C 270/04)

(ETA:n kannalta merkityksellinen teksti)

Tuen numero: XT 05/02

Jäsenvaltio: Italia

Alue: Valle d'Aosta

Tukiohjelman nimike tai yksittäisen tuen saaneen yrityksen nimi: Alueelliset toimenpiteet pienten ja keskisuurten yritysten laatu-, ympärisö- ja turvallisuushankkeisiin. Muutokset 7. joulukuuta 1993 annettuun alueelliseen lakiin nro 84 (alueelliset tutkimus-, kehitys- ja laatutoimenpiteet), jota on viimeksi muutettu 18. huhtikuuta 2000 annetulla alueellisella lailla N:o 11

Oikeusperusta: Legge regionale 12 novembre 2001, n. 31

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 1. 78760 euroa vuonna 2001

2. 157483 euroa vuonna 2002

3. Vuodesta 2003 alkaen 165233 euroa vuodessa

Tuen enimmäisintensiteetti: Enintään 35 %. Intensiteettiä korotetaan viidellä prosenttiyksiköllä, jos yritykset sijaitsevat alueella, jolle voidaan myöntää aluetukea 87 artiklan 3 kohdan c alakohdan mukaisesti

Täytäntöönpanopäivä: 5. joulukuuta 2001

Tukiohjelman tai yksittäisen tuen kesto: Tukiohjelma päättyy 30. kesäkuuta 2007

Tuen tarkoitus: Ohjelma koskee erityiskoulutusta

Alat, joita tuki koskee: Pienet ja keskisuuret teollisuus- ja palveluyritykset

Tuen myöntävän viranomaisen nimi ja osoite: Regione Autonoma Valle d'Aosta Assessorato Industria, Artigianato ed Energia

Servizio assistenza alle imprese, ricerca, qualità e formazione professionale

Piazza della Repubblica 15 I - 11100 Aosta

Tuen numero: XT 20/01

Jäsenvaltio: Espanja

Alue: Koko maa

Tukiohjelman nimike tai yksittäisen tuen saaneen yrityksen nimi: Forintel-ohjelma

Oikeusperusta: Orden Ministerial (O.M.) de 1 de agosto de 2001 del Ministerio de Ciencia y Tecnología

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 5,5 milj. euroa

Tuen enimmäisintensiteetti: Suurille yrityksille 50 % ja pk-yrityksille 70 %. Jos kyseessä on EY:n perustamissopimuksen 87 artiklan 3 kohdan a tai c alakohdassa tarkoitettu alue, intensiteettiä korotetaan suurten yritysten kohdalla 10 ja pk-yritysten kohdalla 5 prosenttiyksikköä (ks. em. oikeusperustan 8. osasto)

Täytäntöönpanopäivä: 22.8.2001

Tukiohjelman tai yksittäisen tuen kesto: 31.12.2006 asti

Tuen tarkoitus: Teleliikennekoulutusohjelmasta (Forintel) voidaan tukea vain asetuksen EY N:o 68/2001 2 artiklan e kohdassa tarkoitettua yleiskoulutusta, kuten oikeusperustan kolmannen jakson 1 kohdassa selvästi todetaan.

Ohjelma jakaantuu seuraaviin kahteen toimeen:

1. Teleliikenteen ja tietoyhteiskunnan käyttäjien koulutus

Koulutuksen sisältö on määritelty oikeusperustan 3 osaston 2.b kohdassa mainitussa kyseisen asetuksen liitteessä II.

2. Teleliikenne- ja tietoyhteiskunta-ammattilaisten koulutus

Määritelty ohjelman oikeusperustan 3 osaston 3.a kohdassa

Alat, joita tuki koskee: Forintel-ohjelma koskee kaikkia toimialoja, lukuun ottamatta yrityksiä, jotka harjoittavat hiili- ja teräsalan tuotantotoimintaa sellaisena kuin sen on määritelty EHTYn perustamissopimuksen 80 ja 81 artiklassa

Tuen myöntävän viranomaisen nimi ja osoite: Dirección General para el Desarrollo de la Sociedad de la Información Palacio de Comunicaciones

Alcalá 50

E - 28071 Madrid

Tuen numero: XT 24/01

Jäsenvaltio: Yhdistynyt kuningaskunta

Alue: Ylämaan ja saarien yritysalue (Highlands & Islands Enterprise Area). Skotlannin ylämaa ja saaret, jotka on määritelty NUTS II:ssa UKM4-alueeksi, sekä NUTS II:n UKM4-alueeseen kuulumattomat Morayn kunnan osat, jotka muodostavat pienen osan NUTS III:n UKM11-aluetta

Tukiohjelman nimike tai yksittäisen tuen saaneen yrityksen nimi: HIE-koulutusohjelma

Oikeusperusta: Enterprise and New Towns (Scotland) Act 1990, as amended by Scottish Statutory Instrument 2001 No 126, which extends the operational area of HIE into the remaining parts of the Moray Council area not previously covered

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: HIE:n kokonaistalousarvio harkinnanvaraisiin koulutusmenoihin on tällä hetkellä seuraava:

2000/2001: 5817000 Englannin puntaa

Talousarviosta päätetään vuosittain.

Huom.

Edellä olevat luvut kuvaavat harkinnanvaraisen koulutuksen kokonaismenoja, joista osa ei ole valtiontukea (esimerkiksi siksi, että sillä tuetaan työttömiä).

Edellä olevan perusteella arvioidaan, että harkinnanvaraisen koulutuksen talousarviot ovat hyvin todennäköisesti alle 8 miljoonaa Englannin puntaa vuodessa ilmoituksen tarkoittamalla kaudella

Tuen enimmäisintensiteetti: Tuki-intensiteetit päätetään tapauskohtaisesti asiantuntija-arvion perusteella. Tuen taso ei saa ylittää seuraavia absoluttisia enimmäisintensiteettejä, ja useimmissa tapauksissa ne ovat mainittua lukua alhaisemmat täydentävyysperiaatteen vuoksi.

Sallittu tuen enimmäistaso:

>TAULUKON PAIKKA>

Yhdelle yritykselle yhteen hankkeeseen annettu tuki saa olla korkeintaan 1000000 euroa

Täytäntöönpanopäivä: 19.2.2001

Tukiohjelman tai yksittäisen tuen kesto: 31.12.2006 asti

Tuen tarkoitus: Ohjelman tarkoituksena on kattaa sekä yleis- että erityiskoulutus.

Erityiskoulutus

Kuvaus: Koulutus, joka liittyy suoraan ja ensisijaisesti työntekijän nykyiseen tai tulevaan työhön tuensaajayrityksessä ja antaa pätevyyden, joka ei ole (tai on vain rajoitetusti) siirrettävissä muihin yrityksiin.

Yleiskoulutus

Koulutus, joka ei liity ainoastaan tai ensisijaisesti työntekijän nykyiseen tai tulevaan työhön tuensaajayrityksessä, vaan antaa pätevyyden, joka on suurelta osin siirrettävissä muihin yrityksiin tai muille aloille ja näin ollen parantaa työntekijän työllistettävyyttä.

Harkinnanvaraista rahoitusta myönnetään yrityksille niiden henkilöstön taitojen kehittämiseksi. Näin luodaan koulutettua, ammattitaitoista ja muuntautumiskykyistä työvoimaa ja työmarkkinat, jotka vastaavat taloudellisiin muutoksiin

Alat, joita tuki koskee: Kaikki alat

Tuen myöntävän viranomaisen nimi ja osoite: Highlands and Islands Enterprise Vastaava virkamies: johtaja, Developing Skills Group puhelin (014 63) 23 41 71 faksi (014 63) 24 44 69

Muut tiedot: Tukea myönnetään kahden erilaisen järjestelmän kautta. Ensimmäisessä tapauksessa paikallinen organisaatio (Local Enterprise Company) yksilöi koulutustarpeen. Tämä voidaan toteuttaa esimerkiksi kyselyjen, yritystoiminnan neuvonantajilta koottujen tietojen tai yrityksiltä saatujen pyyntöjen kautta. Tämän jälkeen paikallisorganisaatio hankkii kokeneet je pätevät kouluttajat ja laatii koulutuskurssin, joka sopii paikkakunnan yritysten tarpeisiin. On hyvin epätodennäköistä, että kouluttajat ovat paikallisia, joten paikallisorganisaation on hankittava kouluttajat alueen ulkopuolelta. Tämä lisää kouluttajien matka- ja elinkustannuksia. On myöskin epätodennäköistä, että niiden yritysten määrä, jotka haluavat lähettää työntekijöitään koulutukseen, on riittävä, jotta koulutuksen järjestäminen olisi yrityksille taloudellisesti kannattavaa. Paikallisorganisaation myöntämä koulutusrahoitus takaa, että kustannustaso mahdollistaa paikallisyritysten osallistumisen ja että koulutusta tarjotaan samantapaisin kustannuksin kuin muualla Yhdistyneessä kuningaskunnassa samalla kun noudatetaan ohjelman tuki-intensiteettejä. Tuki-intensiteettien noudattamiseksi kunkin osallistujan osallistumismaksu määrätään sellaiseksi, että tuki on tuki-intensiteettiä alhaisempi. Tuen määrä lasketaan vähentämällä kustakin tuensaajasta maksettu maksu todellisista koulutuskustannuksista.

Toisessa tapauksessa yritys arvioi liiketoimintansa tavoitteista johtuvat koulutustarpeensa ja luo koulutussuunnitelman. Yleensä arviointi tehdään yrityksen valmistautuessa Investors in People(1) -standardin käyttöönottoon. Tällöin paikallisorganisaatio arvioi yrityksen koulutussuunnitelman ja myöntää rahoitusta koulutuskustannuksiin, mukaan lukien osallistujien matka- ja elinkustannukset silloin, kun osallistujat joutuvat matkustamaan alueen ulkopuolelle koulutusta varten.

Koulutushankkeiden kannustava vaikutus tukialueiden ulkopuolella toimivien suuryritysten kannalta

Tukea myönnetään yritykselle, jonka toiminnan kehittäminen auttaa Skotlannin ylämään ja saarien taloudellista kehitystä. Tuen taso on välttämätön vahimmäismäärä, jolla kehittäminen edistyy yrityksen arvion ja sen liiketoimintasuunnitelman mukaisesti. Tämä täydentävyysvaatimus varmistaa sen, että yritys kouluttaa henkilöstöään enemmän kuin ilman julkisia varoja. Kannuste määritellään kunkin yrityksen osalta erikseen harkinnanvaraisesti, jotta varmistetaan optimaalinen tulos kutakin julkisten varojen yksikköä kohden ottaen huomioon yrityksen pitkän aikavälin elinkelpoisuus.

Maksut suoritetaan kirjallisia menoselvityksiä vastaan. Nämä ovat pakollinen vaatimus, joka sisällytetään tuensaajayrityksen muodolliseen sitoumukseen tukitarjouksen vastineena.

Tuen numero: XT 35/01

Jäsenvaltio: Italia

Alue: Valle d'Aosta autonominen alue

Tukiohjelman nimike tai yksittäisen tuen saaneen yrityksen nimi: Valle d'Aostan alueellinen rakennetukitoimenpiteitä koskeva toimintaohjelma tavoitteen 3 toteuttamiseksi vuosina 2000-2006

Oikeusperusta: Decisione (CE) n. 2067/2000 del 21 settembre 2000; regolamento (CE) n. 1260/1999 del Consiglio, del 21 giugno 1999, recante disposizioni generali sui Fondi Strutturali; regolamento (CE) n. 1784/1999 del Parlamento europeo e del Consiglio, del 12 luglio 1999, relativo al Fondo sociale europeo; delibera della Giunta Alueale n. 4514 del 6.12.1999, ratificata dal Consiglio Alueale con atto n. 1138/XI in data 10.2.2000, recante approvazione del Programma Operativo Alueale (POR); delibera della Giunta Alueale n. 504 del 26 febbraio 2001

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Vuosikustannukset ovat 3108410407 Italian liiraa eli 1605359 euroa ohjelmakauden kokonaismäärästä, joka on 21758872850 Italian liiraa eli 11237520 euroa

Tuen enimmäisintensiteetti: Erityiskoulutus:

Suuryritykset: 25 %

Pk-yritykset: 35 %

Vuosia 2000-2006 koskevaan Italian aluetukikarttaan kuuluvien alueiden kohdalla lisäys: + 5 %

Yleiskoulutus:

Suuryritykset: 50 %

Pk-yritykset: 70 %

Vuosia 2000-2006 koskevaan Italian aluetukikarttaan kuuluvien alueiden kohdalla lisäys: + 5 %

Täytäntöönpanopäivä: 24. elokuuta 2001

Tukiohjelman tai yksittäisen tuen kesto: Joulukuuhun 2006

Tuen tarkoitus: Tukea myönnetään sekä erityis- että yleiskoulutushankkeisiin. Yleiskoulutuksella tarkoitetaan koulutusta, johon sisältyvää opetusta voidaan hyödyntää muullakin tavoin kuin ainoastaan tai pääasiassa tuetun yrityksen työntekijän nykyisessä tai tulevassa työtehtävässä ja josta saatava pätevyys on yleisesti ottaen siirrettävissä muihin yrityksiin tai muille työelämän aloille ja joka siten parantaa olennaisesti työntekijän työllistettävyyttä. Yleiskoulutuksesta on kyse etenkin, jos useat eri riippumattomat yritykset järjestävät sitä yhdessä tai koulutukseen voivat osallistua eri yritysten työntekijät tai jos sen on hyväksynyt viranomainen tai julkinen laitos taikka muu laitos tai toimielin, jolle jäsenvaltio tai yhteisö on antanut tarvittavat valtuudet.

Erityinen arviointilautakunta ratkaisee edellä esitettyjen määritelmien perusteella, onko ehdotettu koulutus luonteeltaan yleis- vai erityiskoulutusta

Alat, joita tuki koskee: Kaikki alat

Tuen myöntävän viranomaisen nimi ja osoite: Regione Autonoma Valle Aosta Dipartimento Politiche del Lavoro

Direzione Agenzia Alueale del Lavoro

Via Garin, 1 I - 11100 Aosta P. (39) 01 65 27 56 11 F. (39) 01 65 27 56 86 s-posti: direzioneadl@regione.vda.it

m.monteleone@regione.vda.it

Tuen numero: XT 69/01

Jäsenvaltio: Saksa

Alue: Baijerin osavaltio

Tukiohjelman nimike tai yksittäisen tuen saaneen yrityksen nimi: Työpaikkojen kierrätyksen tukeminen Baijerin työmarkkinarahaston (Bayerischer Arbeitsmarktfonds) yhteydessä

Oikeusperusta: Bayerische Haushaltsordnung i. V. m. Bescheid der Regierung von Oberbayern und Bescheid der Regierung von Schwaben

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 30000 euroa

Tuen enimmäisintensiteetti: 50 prosenttia tukikelpoisista kustannuksista

Täytäntöönpanopäivä: Välittömästi

Tukiohjelman tai yksittäisen tuen kesto: 30. kesäkuuta 2002 saakka

Tuen tarkoitus: Yleisten koulutustukien myöntämisen tarkoituksena on helpottaa pk-yritysten osallistumista työpaikkojen kierrätykseen.

Baijerin työmarkkinarahastosta tuetaan kahta työpaikkojen kierrätyshanketta (Ingolstadtissa ja Augsburgissa).

Työpaikkojen kierrätysohjelmassa pk-yritysten työntekijät osallistuvat jatkokoulutukseen. Koulutuksen kestoajaksi vapautuviin työpaikkoihin otetaan sijaisiksi työttömiä, jotka saavat edelleen työttömyyspäivärahaa työvoimatoimistolta. Heille kertyy työkokemusta ja he voivat sitä kautta parantaa mahdollisuuksiaan työmarkkinoilla. Samalla pk-yritysten kilpailukyky paranee, kun niiden työntekijät osallistuvat täydennyskoulutukseen.

Tukiohjelmasta myönnetään pk-yrityksille koulutustukia, jos täydennyskoulutuksen ajaksi sijaiseksi otetaan työtön henkilö. Koulutustuen suuruus on enintään 50 prosenttia tukikelpoisista täydennyskoulustuskustannuksista. Edellytyksenä on, että kyseessä on yleinen koulutustuki eli yrityksen ulkopuolinen tai yritysten yhteiskoulutus, jossa hankitut tiedot ja taidot ovat siirrettävissä myös muille työelämän aloille tai niitä voidaan käyttää myös muissa yrityksissä (esimerkiksi mestarintutkintoon valmentautumiskurssit, kaupallinen esimiestutkinto, asiakassuuntautuneisuus, ympäristön kestävän kehityksen mukainen rakennussuunnittelu, sähkötekniikan perusteet).

Muita hankkeita ei ole tarkoitus tukea

Alat, joita tuki koskee: Kaikki talouden alat

Tuen myöntävän viranomaisen nimi ja osoite: Ingolstadtin hanke: Regierung von Oberbayern Maximilianstraße 39 D - 80538 München

Augsburgin hanke: Regierung von Schwaben Fronhof 10 D - 86125 Augsburg

(1) Investors in People on kansallinen laatustandardi, jossa asetetaan hyvän käytännön normit yrityksen tuloksen parantamiseksi sen henkilöstön kautta.